Gilles Anthony Afoumba

Gilles Anthony Afoumba (født 14. juni 1996) er en kongolesisk friidrettsutøver som konkurrerer i sprintløp. Han har bronse på 200 meter ved Juniorafrikamesterskapet i friidrett 2015 som fremste internasjonale meritt.

Idrettskarriere 
Afoumba deltok ved Juniorafrikamesterskapet i friidrett 2015, der han fikk bronse på 200 meter, bak de to nigerianske utøverne Divine Oduduru og Victor Peka. Han deltok også på 400 meter, der han kom på 6.-plass.

I september deltok han ved Panafrikanske leker 2015. På 200 meter ble han slått ut i semifinalen med 14. beste tid, og på 400 meter ble han diskvalifisert for tyvstart. Han deltok også på 4 x 100 meter og 4 x 400 meter, der Kongo ble slått ut i kvalifiseringsheatet.

Referanser

Eksterne lenker 
 

Brazzavillekongolesiske sprintere
Deltakere for Republikken Kongo under Sommer-OL 2020
Friidrettsutøvere under Sommer-OL 2020